**Postup na poukázanie dane**

* [Stiahnite si tlačivá](https://rozhodni.sk/poukazatel/tlaciva-na-poukazanie-2-z-dane/)
* [Vyhlásenie o poukázaní podielu dane pre Informačné centrum mladých Orava](file:///C:\Users\Hp\Desktop\Vyhlasenie2024.pdf)

**Postup krokov na poukázanie 2 % (3%) pre zamestnancov, ktorí požiadali svojho zamestnávateľa o vykonanie ročného zúčtovania zaplatených preddavkov na daň z príjmov.**

1. **Do 15.02.2024** požiadajte zamestnávateľa o vykonanie ročného zúčtovania zaplatených preddavkov na daň.
2. Následne požiadajte zamestnávateľa, aby Vám vystavil tlačivo Potvrdenie o zaplatení dane.
3. Z tohto Potvrdenia si viete zistiť dátum zaplatenia dane a vypočítať:

* 2 % z Vašej zaplatenej dane - to je maximálna suma, ktorú môžete v prospech prijímateľa poukázať, ak ste v roku 2023 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť **minimálne 3 €.**
* 3% z Vašej zaplatenej dane, ak ste v roku 2023 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2023 dobrovoľnícky pracovali.

1. Vyberte si jedného prijímateľa zo Zoznamu prijímateľov 2 % na rok 2024 – **Informačné centrum mladých Orava.**
2. Prečítajte si pozorne celé Vyhlásenie.
3. Údaje o vybranom prijímateľovi napíšte do Vyhlásenia spolu so sumou, ktorú mu chcete poukázať.
4. Obchodné meno/Názov: Informačné centrum mladých Orava  
   Právna forma: Občianske združenie  
   IČO/SID: 31904858  
   Adresa/Sídlo: Trojičné námestie 191, 027 44 Tvrdošín
5. Ak chcete oznámiť prijímateľovi, že ste mu Vy zaslali svoje 2 %/3%, zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma).
6. Obe tieto tlačivá, teda Vyhlásenie spolu s Potvrdením, možno podať do 30.4.2024 na daňový úrad – adresu si nájdete na [**webe finančnej správy**](https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost)**.**
7. Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!!!
8. Daňové úrady majú 90 dní od splnenia podmienok na to, aby previedli Vaše 2 % (3%) v prospech Vami vybraného prijímateľa.

**Poznámky**

* Fyzické osoby poukazujú v roku 2024 2 % z dane, dobrovoľníci môžu poukázať až 3% z dane!
* Tlačivá sa podávajú na daňový úrad
* Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.
* IČO sa zarovnáva sprava a ak obsahuje menej ako 12 čísiel, nepoužité polia ostávajú prázdne.

**Postup krokov pre fyzické osoby, ktoré si samé podávajú daňové priznanie**

1. Vyberte si prijímateľa zo Zoznamu prijímateľov 2 % na rok 2024 – **Informačné centrum mladých Orava**
2. Vypočítajte si:

* 2 % z Vašej zaplatenej dane – to je maximálna suma, ktorú môžete v prospech prijímateľa poukázať, ak ste v roku 2023 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
* 3% z Vašej zaplatenej dane, ak ste v roku 2023 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2023 dobrovoľnícky pracovali.

1. V daňovom priznaní pre fyzické osoby sú uvedené kolónky na poukázanie 2 % (3%) z dane v prospech 1 prijímateľa. Údaje, ktoré potrebujete do daňového priznania uviesť:

Obchodné meno/Názov: Informačné centrum mladých Orava  
Právna forma: Občianske združenie  
IČO/SID: 31904858  
Adresa/Sídlo: Trojičné námestie 191, 027 44 Tvrdošín

1. Ak chcete oznámiť prijímateľovi, že ste mu Vy zaslali svoje 2 %/3%, zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma).
2. Riadne vyplnené daňové priznanie

* odošlite v lehote na podanie daňového priznania elektronicky na Finančnú správu a v tomto termíne aj zaplaťte daň z príjmov,
* ak nemáte povinnosť elektronickej komunikácie – vytlačte a doručte v lehote, ktorú máte na podanie daňového priznania (zvyčajne do 30.4.2024) na daňový úrad a v tomto termíne aj zaplaťte daň z príjmov.

1. Ak ste poukázali 3% z dane, povinnou prílohou k Daňovému priznaniu je aj Potvrdenie o odpracovaní minimálne 40 hodín dobrovoľníckej činnosti.
2. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech Vami vybraného prijímateľa.

**Postup krokov pre právnické osoby na poukázanie 1,0% (2 %)**

1. Vyberte si prijímateľa zo Zoznamu prijímateľov na rok 2024 – Informačné centrum mladých Orava. Právnické osoby môžu poukázať 1,0% (2 %) z dane aj viacerým prijímateľom, minimálna výška v prospech jedného prijímateľa je 8 €.
2. Vypočítajte si Vaše 1,0% (2 %) z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1,0% (2 %), musí však byť splnená podmienka minimálne 8 € na jedného prijímateľa.

**Pozor**

1. Ak právnická osoba (firma) v roku 2023 až do termínu na podanie daňového priznania a zaplatenia dane v roku 2024 (zvyčajne do 31.3.2024) NEDAROVALA FINANCIE vo výške minimálne 0,5% z dane na verejnoprospešný účel (aj inej organizácii, nemusí byť výlučne prijímateľovi), môže poukázať len 1,0% z dane – vyznačí v daňovom priznaní, že poukazuje 1,0% dane.
2. Ak právnická osoba (firma) v roku 2023 až do termínu na podanie daňového priznania a zaplatenie dane v roku 2024 (zvyčajne do 31.3.2024) DAROVALA FINANCIE vo výške minimálne 0,5% z dane na verejnoprospešný účel (aj inej organizácii, nemusí byť výlučne prijímateľovi), môže poukázať 2 % z dane – vyznačí v daňovom priznaní, že poukazuje 2 % z dane.

* V daňovom priznaní pre právnické osoby sú uvedené kolónky na poukázanie 1,0% (2 %) z dane v prospech 1 prijímateľa.
* Údaje, ktoré potrebujete do daňového priznania uviesť:

Obchodné meno/Názov: Informačné centrum mladých Orava  
Právna forma: Občianske združenie  
IČO/SID: 31904858  
Adresa/Sídlo: Trojičné námestie 191, 027 44 Tvrdošín.

* Pokiaľ ste si vybrali viac prijímateľov, uveďte analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V kolónke 5 uveďte, koľkým prijímateľom chcete podiel zaplatenej dane poukázať.

1. Ak súhlasíte so zaslaním údajov (obchodné meno alebo názov, sídlo a právna forma) vami určeným prijímateľom, tak zaškrtnite súhlas so zaslaním údajov.
2. Riadne vyplnené daňové priznanie ODOŠLITE ELEKTRONICKY V LEHOTE, ktorú máte na podanie daňového priznania a v tomto termíne zaplaťte aj daň z príjmov. Ak nemáte povinnosť elektronickej komunikácie s Finančnou správou, vyplnené daňové priznanie zašlite v lehote na Finančnú správu a v tomto termíne daň z príjmov aj zaplaťte.
3. Daňový úrad po kontrole údajov a splnení všetkých podmienok v zákonnej lehote do 90 dní prevedie sumy, ktoré ste poukázali v prospech vybraného príjemcu/prijímateľov.

Zdroj:  [www.rozhodni.sk](http://www.rozhodni.sk)